## Zakon o izmjenama i dopunama Zakona o ugostiteljskoj i turističkoj djelatnosti

### NN 44/1993 (12.5.1993.), Zakon o izmjenama i dopunama Zakona o ugostiteljskoj i turističkoj djelatnosti

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o ugostiteljskoj i turističkoj djelatnosti

Proglašavam Zakon o izmjenama i dopunama Zakona o ugostiteljskoj i turističkoj
djelatnosti koji je Zastupnički dom Sabora Republike Hrvatske donio na
sjednici 3. svibnja 1993. godine

Broj: PA4-29/1-93.

Zagreb, 7. svibnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o ugostiteljskoj i turističkoj djelatnosti

Članak 1.

U Zakonu o ugostiteljskoj i turističkoj djelatnosti ("Narodne novine".
br. 28/88., 38/88.,16/90. i 19/90.) u članku 14. stavku 1. iza točke 3.
dodaje se nova točka 4. koja glasi:

"4. Zabranjeno je pružanje usluga točenja alkoholnih pića osobama
mlađim od 18 godina".

Dosadašnja točka 4. postaje točka 5.

U točki 8. riječi: "organizaciji nadležnoj za izdavanje cjenika
tih usluga u roku koji odredi ta organizacija" zamjenjuju se riječima:
"općinskoj i gradskoj turističkoj zajednici svake godine u roku koji
ona odredi".

U stavku 3. brojka "5." briše se.

Članak 2.

Članak 17. mijenja se i glasi

"Općinsko vijeće, gradsko vijeće i skupština Grada Zagreba na čijem
je području ugostiteljski objekt utvrđuje raspored, početak i završetak
radnog vremena u ugostiteljstvu".

Članak 3.

U članku 19. stavak 1. mijenja se i glasi

"Ugostiteljskim objektima, prema ovom Zakonu, smatraju se ugostiteljski
objekti za smještaj (hotel, motel, turistički apartman, rezidencija, pansion,
odmaralište, kampovi, kuće i stanovi za odmor, sobe i dr.) i ugostiteljski
objekti za prehranu (restoran, gostionica, pivnica, kavana, zdravljak,
snack-bar, slastičarnica, caffe-bar, buffet, krčma, konoba, klijet, pečenjarnica,
disco-bar, noćni bar, bistro, pizzeria, buregdžinica i dr.)."

Članak 4.

U članku 21. stavak 1. mijenja se i glasi:

"Propise o klasifikaciji, minimalnim uvjetima i kategorizaciji
ugostiteljskih objekata, donosi ministar turizma uz mišljenje odgovarajuće
hrvatske strukovne udruge hotelijera, ugostitelja i kampova."

Članak 5. U članku 22. stavak 1. i 2. brišu se.

Članak 6.

U članku 26. stavku 2. riječi: "kategorizaciji ugostiteljskih objekata
za smještaj". zamjenjuju se riječima: "klasifikaciji, minimalnim
uvjetima i kategorizaciji ugostiteljskih objekata."

Članak 7.

U članku 31. stavku 1. riječi: "minimalnim tehničkim uvjetima i
kategorizaciji ugostiteljskih objekata za smještaj" zamjenjuju se
riječima: "klasifikaciji, minimalnim uvjetima i kategorizaciji ugostiteljskih
objekata".

Članak 8.

U članku 75. stavku 2. riječi: "minimalnim tehničkim uvjetima"
zamjenjuju se riječima: "klasifikaciji, minimalnim uvjetima i kategorizaciji
ugostiteljskih objekata".

Članak 9.

Naslov ispred članka 143. i članak 143. brišu se.

Članak 10.

U članku 152. stavku 1. točka 2: mijenja se i glasi: "2. dostaviti
općinskoj i gradskoj turističkoj zajednici svake godine podatke o cijenama
svojih usluga u roku koji ona odredi".

Članak 11.

U članku 154. stavku 1. riječi: "opće i posebne minimalne tehničke
i " zamjenjuju se riječima: "uvjete o klasifikaciji. minimalnim
uvjetima i kategorizaciji ugostiteljskih objeketa" i dodaje se zarez.

Članak 12,

U članku 178. stavku 1. točka 2. mijenja se i glasi: "2. dostaviti
općinskoj turističkoj zajednici svake godine podatke o cijenama svojih
usluga u roku koji ona odredi".

Članak 13.

U članku 180. stavak 3. mijenja se i glasi:

"Ako ugostiteljska ili turistička organizacija, turistička zajednica,
udruženje gradana, druge organizacije, odnosno organ ili drugi pružatelji
usluga obavljaju ugostiteljsku ili turističku djelatnost, odnošno pružaju
pojedine ugostiteljske ili turističke usluge suprotno odredbama ovoga Zakona
i propisa donijetih na osnovi njega, nadležni organ turističke inspekcije
donijet će rješenje kojim će zabraniti obavljanje te djelatnosti, odnosno
pružanje tih usluga".

Članak 14.

U članku 183. stavku 1. riječi: "16,000.000 do 100,000.000 dinara"
zamjenjuju se riječima: "u dinarskoj protuvrijednosti 714 do 21.400
DEM".

Iza točke 4. dodaje se nova točka 5. koja glasi:

"5. ako pruža usluge točenja alkoholnih pića osobama mlađim od
18 godina" (članak 14. stavak 1. točka 4.).

Dosadašnja točka 5. postaje točka 6. koja se mijenja i glasi:

"6. ako njen ugostiteljski objekt za smještaj ne ispunjava ni minimalne
uvjete određene propisima o klasifikaciji,

minimalnim uvjetima i kategorizaciji ugostiteljskih objekata, ili ako
razvrsta ugostiteljski objekt u kategoriju za koju ne ispunjava uvjete
(članak 22, stavak 3)."

U stavku 2. riječi: "2,000.000 do 8.000.000 dinara" zamjenjuju
se riječima "u dinarskoj protuvrijednosti 714 do 14.270 DEM."

Članak 15.

U članku 184. stavku 1. riječi: "5,000.000 do 20.000.000 dinara"
zamjenjuju se riječima: "u dinarskoj protuvrijednosti 357 do 2.855
DEM."

Točka "7." briše se.

Točke "8., 9.,10.,11.,12.,13. i 14 " postaju točke "7.,
8., 9.,10., 11., 12. i 13.".

Točka "12." mijenja se i glasi:

"12. ako posluje suprotno propisom utvrdenim radnim vremenom (članak
17.).

U stavku 2. riječi: "100.000 do 4,000.000 dinara" zamjenjuju
se riječima: "u dinarskoj protuvrijednosti 144 do 714 DEM."

Članak 16.

U članku 185. stavku 1. riječi: "3,000.000 do 10,000.000 dinara"
zamjenjuju se riječima: "u dinarskoj protuvrijednosti 357 do 2.855
DEM."

U stavku 2. riječi: "1.000.000 do 2.000.000 dinara", zamjenjuju
se riječima: "u dinarskoj protuvrijednosti 144 do 714 DEM."

Članak 17.

U članku 186. stavku 1. riječi: "2,000.000 do 5,000.000 dinara"
zamjenjuju se riječima: "u dinarskoj protuvrijednosti 72 do 288 DEM."

U stavku 2. riječi: "500.000 do 1,500.000 dinara" zamjenjuju
se riječima: "u dinarskoj protuvrijednosti 72 do 144 DEM"

Članak 18.

U članku 188. stavku 1. riječi: 3,000.000 do 20.000.00o dinara",
zamjenjuju se riječima: "u dinarskoj protuvrijednosti 144 do 714 DEM."

U stavku 2. riječi: "1,000.000 do 5,000.000 dinsra" zamjenjuju
še riječima: "u dinarskoj protuvrijednosti 144 do 714 DEM."

Članak 19.

U članku 189. stavku 1. riječi: "2,000.000 do 10,000.000 dinara"
zamjenjuju se riječima: "u dinarskoj protuvrijednosti 29 do 72 DEM."

Članak 20.

U članku 190. stavku 1. riječi: "1,000.000 do 6,000.000 dinara"
zamjenjuju se riječima: "u dinarskoj protuvrijednosti 714 do 1.427
DEM."

Članak 21.

U članku 191. stavku 1. riječi: "3.000.000 do 20.000.000 dinara"
zamjenjuju se riječima: "u dinarskoj protuvrijednosti 714 do 1.427
DEM".

U stavku 2. riječi: "1.000.000 do 5.000.000 dinara" zamjenjuju
se riječima: "u dinarskoj protuvrijednosti 714 do 1.427 DEM."

Članak 22.

U članku 192. stavku 1. riječi: "2,000.000 do 10,000.000 dinara"
zamjenjuju se riječima: "u dinarskoj protuvrijednosti 1.427 do 2.855
DEM"

Članak 23.

U članku 193. stavku 1. riječi: "1,000.000 do 6, 000.000 dinara"
zamjenjuju se riječima: "u dinarskoj protuvrijednosti 714 do 1.427
DEM."

Članak 24.

U članku 194. stavku 1. riječi: "1,000.000 do 4,000.000 dinara"
zamjenjuju se riječima: "u dinarskoj protuvrijednosti 714 do 2.855
DEM."

Članak 25.

U članku 195. stavku 1. riječi: "1,000.000 do 5,000.000 dinara"
zamjenjuju se riječima: "u dinarskoj protuvrijednosti 714 do 2.855
DEM"

U stavku 2. točka 5. riječi: "koji odredi organizacija ne dostavi
organizaciji nadležnoj za izdavanje cjenika" zamjenjuju se riječima:
"utvrđenom u članku 152. stavku 1. točki 2. i članku 178. stavku 1.
točki 2. ne dostavi općinskoj i gradskoj turističkoj zajednici."

Članak 26.

U članku 196. stavku 1. riječi: "2,000.000 do 10,000.000 dinara"
zamjenjuju se riječima: "u dinarskoj protuvrijednosti 1.427 do 2.855
DEM."

Članak 27.

Članak 197. briše se.

Članak 28.

U članku 198. stavku 1. riječi: "2,000.000 dinara" zamjenjuju
se riječima: "u dinarskoj protuvrijednosti 58 DEM."

Članak 29.

U članku 19. stavku 1. riječi: 1,000.000 dinara" zamjenjuju se
riječima: '"u dinarskoj protuvrijednosti 58 DEM "

Članak 30.

Iza članka 199. dodajkI se novi članci 199a.,199b. i 199c. koji glase:

"Članak 199a.

Za prekršaje iz čIanka 184. do 186. i 188. do 196. ovoga Zakona učinjene
u povratu drugi put, nadležni organ uprave izreći će uz novčanu kaznu i
zaštitnu mjeru oduzimanja dozvole za obavljanje djelstnosti u trajanju
do 6 mjeseci.

Za privredni prijestup iz članka 183. ovoga Zakona učinjen u povratu
drugi put nadležni sud izreći će uz novčanu kaznu i zaštitnu mjeru oduzimanja
dozvole za obavljanje djelatnosti u trajanju do 6 mjeseci.

Članak 199b.

Za prekršaje iz članka 184. do 186. i 188. do 196. ovoga Zakona učinjene
u povratu treći put, nadležni organ uprave izreći će uz novčanu kaznu i
kaznu oduzimanja dozvole za obavljanje djelatnosti.

Za privredni prijestup iz članka 183. ovog zakona učinjen u povratu
treći put, nadležni sud izreći će uz novčanu kaznu, kaznu oduzimanja dozvole
za obavljanje djelatnosti.

Članak 199c.

Novčane kazne iz članaka 14. do 29. ovoga Zakona revalorizirat će se
po srednjem tečaju Narodne banke Hrvatske na dan naplate kazne.

Izuzetno od odredaba stavka 1. ovoga članka iznosi

novčanih kazni koje ovlaštena službena osoba naplaćuje na mjestu izvršenja
prekršaja, revalorizirat će se po srednjem tečaju Narodne banke Hrvatske
svakog prvog dana u tekućem mjesecu.

Ministar turizma utvrdit će visinu novčane kazne iz stavka 2. ovoga
članka i o tome obavijestiti ovlaštene službene osobe svakog prvog dana
u tekućem mjesecu".

Članak 31.

Iza članka 214. dodaje se članak 214a. koji glasi: " Članak 214a.

Propisi o klasifikaciji, minimalnim uvjetima i kategorizaciji ugostiteljskih
objekata donijet će ministar turizma u roku od 60 dana od dana stupanja
na snagu ovoga Zakona.".

Članak 32.

U svim odredbama ovoga Zakona riječ: "član" zamjenjuje se
riječju: "članak", riječ: "stav" riječju: "stavak",
riječi: "općinska turistička zajednica" riječima: "općinska
i gradska turistička zajednica". riječi: "općinska skupština"
riječima: "općinsko i gradsko vijeće", riječi: "organizacije
udruženog rada" zamjenjuju se riječju: "poduzeća", riječi:
"organizacija udruženog rada usmjerenog obrazovanja" zamjenjuju
se riječima: "srednjoškolska ustanova", riječi: "turističko
društvo" zamjenjuju se riječima: "turistička zajednica",
riječi: "turistički savez Hrvatske" riječima: "Hrvatska
turistička zajednica", riječi: "regionalni i općinski turistički
savezi" riječima: "regionalne i općinske turističke zajednice",
riječi: "republički organ uprave nadležan za poslove turizma"
riječima: "Ministarstvo turizma", riječi: "republički organ
uprave nadležan za poslove pomorstva" riječima: "Ministarstvo
pomorstva, prometa i veza", riječi: "republički organ uprave
nadležan za poslove zdravstva" riječima: "Ministarstvo zdravstva",
riječi: "Privredna komora Hrvatske" riječima: "Hrvatska
gospodarska komora", riječi: "Privredna komora" riječima:
"gospodarska komora", riječi: "treći (III) i četvrti (IV)
stupanj stručne spreme" riječima: "srednja školska sprema",
riječi: "Zavod za unapredenje odgoja i obrazovanja" zamjenjuju
se riječima: "Zavod za prosvjetno pedagošku službu". riječi:
"taksa za boravak" riječima: "boravišna pristojba".
riječi: "Socijalistička Federativna Republika Jugoslavija" riječima:
"Republika Hrvatska", riječi: "Jugoslavenska narodna armija",
riječima: "Hrvatska vojska" riječi: "hrvatskom ili srpskom"
zamjenjuju se riječju: "hrvatskom", sve u odgovarajućem rodu,
broju i padežu, a riječi: "samoupravni "sporazum", "samoupravni",
"društveno-političke tekovine" i "ugovorne organizacije
udruženog rada" brišu se.

Članak 33.

Ovaj Zakon stupa na snagu osmoga dana od dana objave u "Narodnim
novinama".

Klasa: 335-02/92-01/01

Zagreb, 3. svibnja 1993:

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 44/1993-786
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)